**Birači s prebivalištem u Primorsko-goranskoj županiji** mogu izvršiti pregled, dopunu i ispravak podataka upisanih u registar birača u Uredu državne uprave u Primorsko-goranskoj županiji, na slijedećim mjestima:

Birači Grada Krka i općina Baška, Dobrinj, Malinska-Dubašnica, Omišalj, Punat i Vrbnik mogu izvršiti uvid u registar birača u Matičnom uredu Krk, Krk, Bana Jelačića 5, a dobiti informacije na telefon 354-345 od 07,30 do 14,30 sati ili putem elektroničke pošte, e-mail adresa: mu.krk@udu-pgz.hr

Birači mogu provjeriti svoj upis u registar birača i na internetskim stranicama Ministarstva uprave, <https://uprava.gov.hr> putem OIB-a ili MBG-a i prezimena.

Pozivaju se pripadnici nacionalnih manjina koji će navršiti 18 godina do dana provedbe izbora, da se do 24. travnja 2019. godine izjasne o svojoj nacionalnoj pripadnosti izjavom pred nadležnim uredom.

Birači se na dan izbora ne mogu izjašnjavati o svojoj nacionalnoj pripadnosti osim onih koji nisu upisani u registar birača.

Pripadnici nacionalnih manjina koji imaju biračko pravo, a prilikom dolaska na biračko mjesto, utvrde da nisu upisani u izvatke iz popisa birača, mogu na dan izbora dokazivati svoje pravo na glasovanje potvrdom za glasovanje (npr. osobe koje nemaju važeće osobne iskaznice).

Birači koji su upisani u registar birača bez podatka o nacionalnoj pripadnosti, ne mogu se izjasniti o svojoj nacionalnoj pripadnosti u svrhu izdavanja potvrde za glasovanje.

Iznimno, birači koji nisu upisani u registar birača, prilikom upisa u registar birača i izdavanja potvrde za glasovanje mogu se izjasniti o svojoj nacionalnoj pripadnosti.

Zahtjevi za uvid, dopunu ili ispravak podataka upisanih u registar birača mogu se podnositi zaključno **do srijede 24. travnja 2019. godine** svakim radnim danom u naznačeno radno vrijeme Ureda.

 **Ured državne uprave u**

**Primorsko-goranskoj županiji**

 Služba za opću upravu